ישראל אברהמס

ישראל אברהמס (באנגלית: Israel Abrahams‏; 26 בנובמבר 1858 – 6 באוקטובר 1925) היה חוקר של מדעי היהדות באוניברסיטת קיימברידג', מחשובי החוקרים בזמנו. אברהמס נולד בלונדון ולמד בקולג' היהודי (Jews' College), שהיה בניהולו של אביו ברנט אברהמס ולאחר מכן בקולג האוניברסיטאי של לונדון ובאוניברסיטת לונדון. הוא לימד מקצועות שונים כגון מתמטיקה (1881-1899), דרשנות (1894-1903) ושימש כמדריך בכיר (1899–1905) בקולג' היהודי. למרות הסביבה האורתודוקסית בה גדל ועבד בראשית חייו, בהמשך עבר להיות תומך נודע של יהדות ליברלית המדגישה ערכים אוניברסליים. למשך כ-25 שנה כתב אברהמס טור שבועי פופולרי בעיתון ג'ואיש כרוניקל על ענייני ספרות. לאחר מכן עבר לכתוב לעיתון ג'ואיש גרדיאן הליברלי יותר. בשנת 1895 שיתף פעולה עם קלוד מונטיפיורי בחיבור הספר "היבטים של היהדות" (Aspects of Judaism). ספרו הידוע ביותר של אברהמס הוא "החיים היהודים בימי הביניים" (Jewish Life in the Middle Ages, 1896), שסוקר את החיים היהודים בימי הביניים מהיבטים מגוונים. מסקנתו של אברהמס היא כי בימי הביניים הנוצרים הותירו חותם מתמשך על היהודים בעיקר בכך שהם העמיקו את בידודם מהחברה שמסביבם. ספר ידוע אחר שלו הוא "פרקים על הספרות היהודית" (Chapters on Jewish Literature, 1898) בו סקר את הספרות היהודית מחורבן בית שני עד ימיו של הפילוסוף משה מנדלסון. אברהמס פרסם עוד עשרות ספרים, תרגומים ומאות מחקרים נוספים העוסקים בכל תחומי מחשבת ישראל וההיסטוריה היהודית. בשנת 1899 ייסד ביחד עם קלוד מונטיפיורי את כתב-העת Jewish Quarterly Review, מכתבי-העת החשובים ביותר בתחום מדעי היהדות, ושימש כאחד מעורכיו הראשונים. הוא כתב ערכים רבים לאנציקלופדיה בריטניקה (1911) ואנציקלופדיה ביבליקה (1903). בשנת 1902 ירש את תפקידו של שניאור זלמן שכטר כפרופסור לספרות רבנית ותלמודית באוניברסיטת קיימברידג' לאחר שזה עזב לארצות הברית. את תפקיד זה מילא עד פטירתו. לצד זאת הוא היה חבר פעיל בהתאחדות האנגלו-יהודית, בחברה היהודית להיסטוריה ובמוסדות נוספים של הקהילה היהודית. בשנת 1922 הוא קיבל את הכבוד להציג את מחקריו בסדרת "הרצאות שווייך על ארכאולוגיה מקראית" באקדמיה הבריטית. הרצאותיו עסקו בכיבוש ארץ ישראל בידי אלכסנדר הגדול ולאחר מכן פורסמו כספר (Campaigns in Palestine from Alexander the Great, 1922). לאחר פטירתו, חוקרים ומכרים פרסמו לזכרו קובץ גדול של מחקרים במדעי היהדות וכן מאמרי הספד וביבליוגרפיה של כתביו (Jewish Studies in Memory of Israel Abrahams, 1927). Jewish Life In The Middle Ages, The Macmillan Company, 1919. (גרסה סרוקה של הספר באתר ארכיון האינטרנט) Judaism, Archibald Constable, 1907. (גרסה סרוקה של הספר באתר ארכיון האינטרנט) Aspects of Judaism: Being Sixteen Sermons, Macmillan, 1885. (גרסה סרוקה של הספר באתר ארכיון האינטרנט) Chapters on Jewish literature, The Jewish publicationsociety of America, 1899. (גרסה סרוקה של הספר באתר ארכיון האינטרנט) By-paths in Hebraic Bookland, The Jewish Publication Society of America, 1920. (גרסה סרוקה של הספר באתר ארכיון האינטרנט) The Book of Delight: And Other Papers, The Jewish Publication Society of America, 1912. (גרסה סרוקה של הספר באתר ארכיון האינטרנט) Festival studies: being thoughts on the Jewish year, Macmillan, 1906. (גרסה סרוקה של הספר באתר ארכיון האינטרנט) "אברהמס, ישראל", האנציקלופדיה העברית (כרך א, עמ' 328), חברה להוצאת אנציקלופדיות, תשכ"ט. אפרים א. אורבך, "כבוד הבריות: דברים שנאמרו לזכרו של הרב פרופ' ישראל אברהמס ז"ל", טורי ישורון לט (חשוון–טבת תשל"ד), עמ' 7–10, באתר היברובוקס George Alexander Kohut (ed.), Jewish Studies in Memory of Israel Abrahams, New York: Press of the Jewish institute of religion, 1927. Harvey W. Meirovich, "Israel Abrahams : master teacher of liberal Judaism", European Judaism 34,1 (2001), pp. 4-16 Elliott S. Horowitz, ""Jewish Life in the Middle Ages" and the Jewish life of Israel Abrahams", The Jewish Past Revisited (1998), pp. 143-162 David G. Dalin, "Israel Abrahams, leader of liturgical reform in England", Journal of Reform Judaism 32,1 (1985) 68-83 מדיה וקבצים בנושא ישראל אברהמס בוויקישיתוף רשימת הפרסומים של ישראל אברהמס, בקטלוג הספרייה הלאומית ישראל אברהמס באתר WorldCat Identities רשימת המאמרים של ישראל אברהמס באתר רמב"י רשימת מאמרים על ישראל אברהמס באתר רמב"י ישראל אברהמס, באתר אנציקלופדיה בריטניקה (באנגלית) כתבי ישראל אברהמס בפרויקט גוטנברג (באנגלית) ישראל בן ברוך אברהמס (1858-1925), דף שער בספרייה הלאומית Israel Abrahams in WikiSource Israel Abrahams, In Jewish Encyclopedia (1906).